เรื่องร้องเรียน (คลอง,น้ำท่วม,ร้องเรียน,ทางเท้า) วันที่ 2023-06-27 03:16:43 — แขวงประเวศ เขตประเวศ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660025982

ขอให้ปรับปรุงการปฏิบัติหน้าที่  เนื่องจากผู้ร้องแจ้งว่า เมื่อวันที่ 30 มกราคม 2566 เวลาประมาณ 13.00 น.  ผู้ร้องได้เดินทางไปยังสำนักงานเขตประเวศ เพื่อติดต่อเกี่ยวกับการยื่นคำร้องเกี่ยวกับมีผู้บุกรุกที่สาธารณะ และปลูกสิ่งปลูกสร้างบนที่สาธารณะ โดยได้ติดต่อกับเจ้าหน้าที่ฝ่ายโยธา เพศชาย (ทราบชื่อ) อายุประมาณ 30-40 ปี สูงประมาณ 170 เซนติเมตร รูปร่างสมส่วน ผิวสีขาว สวมแว่นตา ซึ่งก่อนหน้านี้ประมาณเดือนสิงหาคม 2565 ผู้ร้องเคยแจ้งเรื่องไปที่กรุงเทพมหานคร กรณีมีผู้บุกรุกพื้นที่สาธารณะ และปลูกสิ่งปลูกสร้างบนที่สาธารณะ ซึ่งเจ้าของบ้านหลังที่ตั้งอยู่บนพื้นที่ที่บุกรุก รู้ดีว่าตนอยู่บนที่สาธารณะ แต่มีการอ้างว่าทางภาครัฐให้อาศัยอยู่ (ตามผู้ร้องแจ้ง) เมื่อเวลาผ่านไป 2 สัปดาห์ ทางกรุงเทพมหานครได้ส่งเจ้าหน้าที่ฝ่ายโยธาเขตประเวศมา แล้วได้แจ้งทางผู้ร้องว่า มันเป็นงานราชการ เราจะไปกล่าวหาเขาไม่ได้ ว่าเขาบุกรุก แต่เหมือนกับว่าเจ้าหน้าที่ฝ่ายโยธาเขตประเวศรู้แล้ว ตั้งแต่มาทำการสร้างเขื่อนว่าบ้านสองหลังมีพันธะติดกัน และอยู่บนที่สาธารณะตั้งแต่แรก คล้ายกับเป็นพรรคพวกกัน ซึ่งทางผู้ร้องเป็นเจ้าของที่ดิน และมีโฉนดที่ดินแสดงให้ดู แต่ฝ่ายโยธาไม่ยินยอม โดยให้ผู้ร้องไปยื่นขอรังวัดขอบเขตที่ดิน ที่สำนักงานที่ดินกรุงเทพมหานคร สาขาประเวศ เมื่อประมาณวันที่ 31 สิงหาคม 2565  ผู้ร้องได้เดินทางไปติดต่อยื่นขอรังวัดขอบเขตที่ดิน ที่สำนักงานที่ดินกรุงเทพมหานคร สาขาประเวศ ซึ่งต้องชำระเงินค่าดำเนินการจำนวน 6,000 บาท (หกพันบาทถ้วน) จากนั้นต่อมา เมื่อประมาณวันที่ 23-24 มีนาคม 2566 ผู้ร้องได้โทรศัพท์ไปติดต่อฝ่ายโยธา สำนักงานเขตประเวศ อีกครั้ง เพื่อแจ้งว่ามีเจ้าหน้าที่ฝ่ายโยธา (ทราบว่าเป็นเจ้าหน้าที่จากสำนักงานเขตฯ 2 คน แต่ไม่ทราบชื่อ) นำหมายคำสั่งไปติดที่บ้านที่บุกรุก อยู่หน้าบ้านเลขที่ 33 ซอยอ่อนนุช 53 แยก 1-9 แขวงประเวศ เขตประเวศ กรุงเทพมหานคร จุดสังเกตอยู่ติดคลองประเวศ ภายในหมายคำสั่งระบุไว้ดังนี้ ต้องรื้อถอนออกไปภายใน 30 วัน เมื่อเวลาผ่านไปประมาณ 1 ชั่วโมง หมายฯ ดังกล่าวถูกดึงออก ผู้ร้องจึงได้ติดต่อไปที่สำนักงานเขตฯ มีเจ้าหน้าที่เพศหญิง(ไม่ระบุรายละเอียด) รับสาย แจ้งว่าได้ไปทำการติดไว้แล้ว ภายใน 30 วัน ถ้าไม่ออกจากพื้นที่จะต้องดำเนินการแจ้งความ จนกระทั่งล่วงเลยกำหนดวันมา ก็ไม่มีการดำเนินการแต่อย่างใด เมื่อประมาณปลายเดือนเมษายน 2566 (ตามผู้ร้องแจ้ง)  ผู้ร้องได้ทำการติดต่อไปหาเจ้าหน้าที่ฝ่ายโยธาคนดังกล่าว เพื่อแจ้งว่าล่วงเลยเวลาที่กำหนด 30 วันแล้วแต่บ้านหลังดังกล่าวยังไม่มีการรื้อถอนไม้ออกแต่อย่างใด ทางด้านเจ้าหน้าที่ฝ่ายโยธาคนดังกล่าว ได้แจ้งกับผู้ร้องว่าต้องดำเนินการทำเรื่องให้กับทางเจ้าหน้าที่นิติกร ที่เกี่ยวกับกฎหมาย แล้วส่งไปยังผู้อำนวยการเขตประเวศ เพื่อเซ็นชื่อรับรอง และต้องส่งไปยังสถานีตำรวจนครบาลประเวศ เพื่อดำเนินการทางกฎหมายต่อกับบ้านหลังดังกล่าว จากนั้นผู้ร้องได้ติดต่อไปที่กรุงเทพมหานครหมายเลขสายด่วน 1555 ให้เร่งติดตามเรื่องว่าเหตุใดฝ่ายโยธา สำนักงานเขตประเวศ ถึงยังไม่ส่งเรื่องไปยังสถานีตำรวจนครบาลประเวศ ให้ดำเนินกับผู้บุกรุก แต่ก็ไม่มีการดำเนินการแต่อย่างใด ตั้งแต่วันที่ 30 มกราคม 2566 ถึงปัจจุบัน (วันที่ 26 มิถุนายน 2566) อีกทั้งเมื่อประมาณต้นเดือนพฤษภาคม 2566 (ตามผู้ร้องแจ้ง) ผู้ร้องได้ทำการติดต่อไปหาเจ้าหน้าที่ฝ่ายโยธาคนดังกล่าว อีกครั้ง แจ้งว่าระยะเวลาเกินกำหนด 30 วันแล้ว ให้มากระตุ้นให้บ้านที่บุกรุกทำการรื้อถอน ทางด้านเจ้าหน้าที่ฝ่ายโยธาคนดังกล่าว แจ้งว่า เจ้าของบ้านที่ทำผิดกฎหมาย ได้ไปร้องเรียนทางด้านผู้ร้องที่ศูนย์ดำรงธรรมว่าผู้ร้องนำไม้จำนวน 1 แผ่น ไปปิดขวางเส้นทางเข้าบ้านของผู้ร้องเอง และเอาแผ่นปูนไปปูทางเดิน (แต่มีลักษณะไม้รุกล้ำออกไปพื้นที่ของผู้อื่น) เจ้าหน้าที่ฝ่ายโยธาคนดังกล่าวแจ้งว่าเขามีหน้าที่ทำการตรวจสอบและต้องลงพื้นที่ และทางด้านบุตรสาวของเจ้าของบ้านที่ทำผิดกฎหมาย ได้นำเอกสารและหลักฐานที่ถ่ายรูปไปยื่นที่ศูนย์ดำรงธรรม ว่าผู้ร้องกระทำความผิด เอาไม้ไปกั้นทางลงจากเขื่อน และเอาปูนมาปูไว้ และเมื่อวันที่ 10 พฤษภาคม 2566 เจ้าหน้าที่ฝ่ายโยธาคนดังกล่าวได้มาที่บ้านของผู้ร้อง ผู้ร้องได้ให้บุตรสาวทำการถ่ายคลิปวิดีโอไว้ และเจ้าหน้าที่ฯ ทำการถ่ายรูปให้ผู้ร้องชี้สภาพแวดล้อมตรงบริเวณที่ไม้รุกล้ำ และให้ผู้ร้องทำการรื้อแผ่นไม้ ที่ปิดไว้ออก ทั้งๆที่สำนักงานระบายน้ำ และเจ้าหน้าที่กรมเจ้าท่า ที่มาร่วมตรวจสอบวันที่ดำเนินการทำรังวัดเขต รวมถึงเจ้าหน้าที่ที่ดิน ต่างก็ยืนยันว่าที่ตรงบริเวณนี้เป็นที่สาธารณะ ประกอบกับผู้ร้องแจ้งว่า ทางด้านเจ้าหน้าที่ฝ่ายโยธาจะเอาผิดกับตน ซึ่งการกระทำดังกล่าวส่งผลให้ผู้ร้องเดือดร้อนและไม่ได้รับความพึงพอใจเป็นอย่างมาก จึงประสงค์ให้หน่วยงานที่เกี่ยวข้องดำเนินการปรับปรุงการปฏิบัติหน้าที่ กรณีการทำงานล่าช้าของเจ้าหน้าที่ฝ่ายโยธา คนดังกล่าว เบื้องต้นเคยเรื่องไปที่กรุงเทพมหานครแล้ว 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata